pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พล.อ.ฉัตรชัย แจงคืบหน้าตรวจสอบกรณีกังหันลมในที่ ส.ป.ก.
วันพฤหัสบดีที่ 23 กุมภาพันธ์ 2560
พล.อ.ฉัตรชัย แจงคืบหน้าตรวจสอบกรณีกังหันลมในที่ ส.ป.ก.
พล.อ.ฉัตรชัย แจงคืบหน้าตรวจสอบกรณีกังหันลมในที่ ส.ป.ก. ล่าสุดส่ง 2 ชุดปฏิบัติการลงพท.ตรวจสอบแล้ว เผยกรณีสตง.ตรวจสอบเชื่อปฏิบัติตามหน้าที่ พร้อมส่งข้อมูลให้ตรวจสอบ
พล.อ.ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยถึงความคืบหน้ากรณีให้ตรวจสอบการเช่าพื้นที่ ส.ป.ก. ดําเนินกิจการกังหันลมไฟฟ้า ว่า ตามที่ได้สั่งการให้สํานักงานการปฏิรูปที่ดินเพื่อเกษตรกรรม (ส.ป.ก.) ตรวจสอบข้อเท็จจริงการให้เช่าพื้นที่ ส.ป.ก. เพื่อดําเนินกิจการกังหันลมไฟฟ้า โดยให้รายงานผลภายใน 45 วัน หรือ ภายในวันที่ 3 เม.ย. 60 นั้น ขณะนี้ ส.ป.ก. ได้แต่งตั้งเจ้าหน้าที่ออกปฏิบัติงาน 2 ชุด ประกอบด้วย จังหวัดชัยภูมิ จํานวน 7 คน จังหวัดนครราชสีมา จํานวน 5 คน โดยกําหนดแผนการตรวจตั้งแต่วันที่ 20 ก.พ. 60 - 20 มี.ค. 60 โดยจังหวัดชัยภูมิ ได้เริ่มดําเนินการตั้งแต่วันที่ 22 ก.พ. 60 จะเข้าตรวจบริษัท เทพนา จํากัด อ.เทพสถิต จํานวน 3 เสา และ บริษัท วะตะแบก จํากัด อ.เทพสถิต จํานวน 45 เสา จากนั้นจะเร่งตรวจสอบส่วนที่เหลือจนกว่าจะแล้วเสร็จ ส่วน จ.นครราชสีมา ในวันที่ 22 ก.พ. 60 จะเข้าตรวจบริษัท เฟิสท์โคราช จํากัด อ.ด่านขุนทด จํานวน 45 เสา และ บริษัท เค.อาร์.ทู. จํากัด อ.ด่านขุนทด จํานวน 45 เสา จากนั้นจะเร่งตรวจสอบส่วนที่เหลือจนกว่าจะแล้วเสร็จซึ่งเมื่อตรวจในพื้นที่แล้ว ส.ป.ก. จะประชุมสรุปผลการตรวจ เพื่อรายงานให้ รมว.กษ. ทราบ ภายในวันที่ 27 มี.ค. 60 เพื่อพิจารณาต่อไป
สําหรับกรณีสํานักงานการตรวจเงินแผ่นดิน (สตง.) ให้ตรวจสอบการเช่าพื้นที่ ส.ป.ก. ดําเนินกิจการกังหันลมไฟฟ้า โดย สตง. มีหนังสือแจ้งให้ ส.ป.ก. ตรวจสอบ และ รายงานข้อเท็จจริง ภายใน 60วัน หรือภายในวันที่ 10 เม.ย. 60 นั้น ต้องถือว่าสตง. ทําตามหน้าที่ในการตรวจสอบการใช้จ่ายงบประมาณ/รายได้ภาครัฐ ตลอดจนทรัพย์สินของรัฐ เป็นไปตามกฎหมาย/ระเบียบที่เกี่ยวข้องหรือไม่ ซึ่งถือว่าช่วยกันกํากับดูแลคําพิพากษาของศาลปกครองสูงสุด ผูกพันทุกองค์กร ซึ่งจะยึดถือเป็นบรรทัดฐานในการต่อสอบและการดําเนินการต่อไป โดยการดําเนินการของ ส.ป.ก. จะต้องรอผลการตรวจตามที่ได้มีการสั่งการไปนํามาสรุป เพื่อจัดทํารายงานชี้แจง สตง. ในกําหนดเวลาต่อไป
อย่างไรก็ตาม จากการตรวจสอบข้อมูลในเบื้องต้น การกําหนดอัตราค่าเช่า 35,000 บาท/ไร่/ปี เป็นการดําเนินการที่คณะกรรมการปฏิรูปที่ดินเพื่อเกษตรกรรม (คปก.) ได้สอบถามจากหน่วยงานที่เกี่ยวข้อง ซึ่งมีการให้เอกชนเช่าที่ดินทําประโยชน์ในลักษณะเดียวกัน เช่น กรมธนารักษ์ กรมส่งเสริมสหกรณ์ กรมป่าไม้ เป็นต้น ซึ่งอัตรานี้สูงกว่าหน่วยอื่นๆ และ ยังให้สามารถปรับอัตราได้ทุกๆ 5 ปี คปก. มีมติเห็นชอบในการประชุม ครั้งที่ 1/2553 เมื่อวันที่ 22 ก.พ. 53 ส่วน ค่าเช่า 35,000 บาท/ไร่/ปี นั้น ได้นําเข้ากองทุนปฏิรูปที่ดินเพื่อเกษตรกรรมทั้งหมด ซึ่งการนําไปใช้มีระเบียบชัดเจน และศาลปกครองสูงสุด ไม่ได้ชี้การทุจริตต่อหน้าที่ของ คปจ.ชัยภูมิ และ ส.ป.ก. แต่ศาลปกครองสูงสุดชี้ว่าบริษัทเอกชนไม่ได้ปฏิบัติตามเงื่อนไขของการเช่า ซึ่งมาทราบภายหลังที่อนุมัติไปแล้ว แต่เนื่องจากอยู่ระหว่างการฟ้องร้องคดี จึงต้องรอคดีสิ้นสุดก่อน ถึงจะดําเนินการต่อไปได้
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ก้าวสู่ทศวรรษที่ 5พัฒนา รพ.สมเด็จพระยุพราช ให้เป็น “รพ. ต้นแบบแห่งความสุข”
วันพุธที่ 15 พฤศจิกายน 2560
ก้าวสู่ทศวรรษที่ 5พัฒนา รพ.สมเด็จพระยุพราช ให้เป็น “รพ. ต้นแบบแห่งความสุข”
มูลนิธิโรงพยาบาลสมเด็จพระยุพราช จัดประชุมวิชาการการพัฒนาโรงพยาบาลสมเด็จพระยุพราช ครั้งที่ 20 ประจําปี 2560 ภายใต้แนวคิด “เข้าใจ เข้าถึง รวมพลังสร้างสุข ตามรอยพ่อ”
มูลนิธิโรงพยาบาลสมเด็จพระยุพราช จัดประชุมวิชาการการพัฒนาโรงพยาบาลสมเด็จพระยุพราช ครั้งที่ 20 ประจําปี 2560 ภายใต้แนวคิด “เข้าใจ เข้าถึง รวมพลังสร้างสุข ตามรอยพ่อ” เพื่อเฉลิมพระเกียรติสมเด็จพระเจ้าอยู่หัวรัชกาลที่ 10พัฒนาโรงพยาบาลสมเด็จพระยุพราชให้เป็นโรงพยาบาลต้นแบบแห่งความสุขส่งเสริมให้ประชาชนมีสุขภาพดีตามวิถีของท้องถิ่น
วันนี้ (15พฤศจิกายน 2560) ที่โรงพยาบาลสมเด็จพระยุพราชยะหา จังหวัดยะลาศาสตราจารย์ธานินทร์ กรัยวิเชียร ประธานกรรมการมูลนิธิโรงพยาบาลสมเด็จพระยุพราช นายพลากร สุวรรณรัฐ องคมนตรี รองประธานกรรมการมูลนิธิฯพร้อมด้วยคณะกรรมการมูลนิธิ ผู้บริหารกระทรวงสาธารณสุขและเจ้าหน้าที่โรงพยาบาลสมเด็จพระยุพราชจากทั่วประเทศร่วมประชุมวิชาการการพัฒนาโรงพยาบาลสมเด็จพระยุพราช ครั้งที่ 20 ประจําปี 2560 จัดขึ้นระหว่างวันที่ 14 – 16 พฤศจิกายน 2560 โดยมีผู้เข้าร่วมจํานวนกว่า 400 คน
ศาสตราจารย์ธานินทร์ กล่าวว่า การจัดประชุมวิชาการการพัฒนาโรงพยาบาลสมเด็จพระยุพราชในปีนี้ เป็นโอกาสสําคัญอย่างยิ่ง ที่บุคลากรได้มีการแลกเปลี่ยนวิธีการทํางานซึ่งกันและกันเรียนรู้ประสบการณ์ที่แตกต่างเพื่อนําไปประยุกต์ใช้ให้เหมาะสมตามบริบทของพื้นที่และสถานการณ์การพัฒนาของแต่ละแห่งให้เกิดประโยชน์สูงสุดต่อประชาชนอันเป็นเป้าหมายสําคัญของภารกิจโรงพยาบาลสมเด็จพระยุพราชภายใต้แนวคิด “เข้าใจ เข้าถึง รวมพลังสร้างสุข ตามรอยพ่อ” เพื่อเฉลิมพระเกียรติสมเด็จพระเจ้าอยู่หัวรัชกาลที่ 10 ที่ได้พระราชทานให้แก่โรงพยาบาลสมเด็จพระยุพราชทุกแห่ง มีการวางแผนพัฒนาโรงพยาบาลสมเด็จพระยุพราช ให้ไปในทิศทางเดียวกัน สอดคล้องกับนโยบายการพัฒนาคุณภาพบริการของกระทรวงสาธารณสุข เป็นแม่แบบให้กับโรงพยาบาลชุมชนอื่นๆ ทั่วประเทศ และเป็นโรงพยาบาลเพื่อประชาชน ส่งเสริมให้ประชาชนมีสุขภาพดี รวมทั้งในวาระที่โรงพยาบาลสมเด็จพระยุพราชก้าวเข้าสู่ทศวรรษที่ 5 (พ.ศ.2560 - 2569) จึงมีนโยบายการขับเคลื่อนด้วย 4 ยุทธศาสตร์ ได้แก่ ชุมชนสุขภาวะ ผู้รับบริการมีความสุข บุคลากรมีความสุข และโรงพยาบาลแห่งความสุข ตามเป้าหมายของกระทรวงสาธารณสุขที่ว่า ประชาชนสุขภาพดี เจ้าหน้าที่มีความสุข ระบบสุขภาพยั่งยืน
ทั้งนี้ โรงพยาบาลสมเด็จพระยุพราชทั้ง 21 แห่งทั่วประเทศ ได้รับความร่วมมือจากทุกภาคส่วน ทําให้ เจริญก้าวหน้าเป็นลําดับผลการดําเนินงานที่ผ่านมา มีการพัฒนาคุณภาพการบริการจนได้รับการรับรองมาตรฐานต่าง ๆ มากมาย เช่น ผ่านการรับรองโรงพยาบาลคุณภาพมาตรฐานHAคุณภาพมาตรฐานงานชันสูตรระดับประเทศ เป็นต้นและบรรลุภารกิจเบื้องต้น 3 ประการ ได้แก่ ประการแรก การเฉลิมพระเกียรติสมเด็จพระเจ้าอยู่หัว รัชกาลที่ 10 องค์นายกกิตติมศักดิ์ของมูลนิธิโรงพยาบาลสมเด็จพระยุพราช ประการที่สอง คือ เป็นแม่แบบให้กับโรงพยาบาลชุมชนอื่นๆ ทั่วประเทศ ในลักษณะของโรงพยาบาลชุมชนพี่เลี้ยง และประการสุดท้ายเป็นโรงพยาบาลเพื่อประชาชน โดยคํานึงถึงคุณภาพและความต้องการของประชาชนเป็นตัวกําหนดเป้าหมาย ในการพัฒนาโรงพยาบาลสู่ความเป็นเลิศในทุกด้าน
********************************** 15 พฤศจิกายน 2560
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาลจับมือ LINE ถ่ายทอดสดผลการออกสลากกินแบ่งผ่าน LINE TODAY
วันพุธที่ 28 พฤศจิกายน 2561
สํานักงานสลากกินแบ่งรัฐบาลจับมือ LINE ถ่ายทอดสดผลการออกสลากกินแบ่งผ่าน LINE TODAY
สํานักงานสลากกินแบ่งรัฐบาลได้ลงนามความร่วมมือกับบริษัท ไลน์ คอมพานี (ประเทศไทย) จํากัด ถ่ายทอดสดผลการออกสลากกินแบ่งรัฐบาล บน LINE TODAY เพื่อเพิ่มช่องทางในการถ่ายทอดสดการออกรางวัลสลาก ให้ครอบคลุมมากขึ้นและเข้าถึงประชาชนมากขึ้น
วันนี้ (27 พฤศจิกายน 2561) เวลาประมาณ 14.30 น. ที่บริษัท ไลน์ คอมพานี (ประเทศไทย) จํากัด นายธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล เปิดเผยว่า สํานักงานสลากกินแบ่งรัฐบาล ได้ลงนามความร่วมมือกับบริษัท ไลน์ คอมพานี (ประเทศไทย) จํากัด ถ่ายทอดสดผลการออกสลากกินแบ่งรัฐบาล บน LINE TODAY เพื่อเพิ่มช่องทางในการถ่ายทอดสดการออกรางวัลสลาก ให้ครอบคลุมมากขึ้นและเข้าถึงประชาชนมากขึ้น เนื่องจาก Application LINE เป็นช่องทางการสื่อสารที่สามารถเข้าถึงกลุ่มเป้าหมายได้รวดเร็วผ่านโทรศัพท์มือถือ และอุปกรณ์การสื่อสารอื่นๆ สอดคล้องกับนโยบายรัฐบาล Thailand 4.0 ในการนําเทคโนโลยีมาใช้ในการบริการประชาชน เป็นการอํานวยความสะดวกให้กับผู้ที่ต้องการรับชมการถ่ายทอดสดผ่านช่องทางอื่น นอกเหนือจากการถ่ายทอดสดผ่านเว็บไซต์สํานักงานฯ สถานีโทรทัศน์ไทยรัฐทีวี สถานีวิทยุโทรทัศน์กองทัพบก (ช่อง 5) และสถานีโทรทัศน์ข่าวสปริงนิวส์ ตลอดจนวิทยุกระจายเสียงแห่งประเทศไทย กรมประชาสัมพันธ์
นายธนวรรธน์ฯ กล่าวต่อไปอีกว่า การถ่ายทอดสดผ่าน LINE TODAY จะเป็นการเชื่อมโยงสัญญาณการถ่ายทอดสดจากสํานักงานฯ โดยตรงด้วยสัญญาณภาพที่คมชัด ถูกต้อง เพิ่มความสะดวกให้กับประชาชนที่ประสงค์จะติดตามรับชมการถ่ายทอดสดการออกรางวัลของสํานักงานฯ และสร้างความเชื่อมั่นในความโปร่งใสของกระบวนการออกรางวัลตลอดจนอุปกรณ์และกระบวนการ ซึ่งจะช่วยป้องกันไม่ให้หลงเชื่อการแอบอ้างบอกใบ้เลขเด็ดจากกลุ่มมิจฉาชีพที่มีการหลอกลวงประชาชนทางสื่อออนไลน์ต่างๆ อยู่ในขณะนี้
สําหรับการจัดทําความร่วมมือระหว่างสํานักงานสลากกินแบ่งรัฐบาล และบริษัท ไลน์ คอมพานี (ประเทศไทย) จํากัด ในการถ่ายทอดสดการออกรางวัลสลากฯ ผ่าน LINE TODAY ที่จะเริ่มงวดแรกในงวดวันที่ 1 ธันวาคม 2561 นั้น สํานักงานฯ จะได้สิทธิประโยชน์ ในการสร้าง LINE Official ซึ่งจะเป็นการเพิ่มช่องทางเผยแพร่ข้อมูลข่าวสารที่เป็นประโยชน์ของสํานักงานฯให้กับประชาชน และ Sticker LINE ให้ประชาชนดาวน์โหลดได้ฟรีอีกด้วย โฆษกคณะกรรมการสลากกินแบ่งรัฐบาล กล่าวในตอนท้าย
รัฐบาลไทย-ข่าวทำเนียบรัฐบาล-จุรินทร์ นำ พาณิชย์ ลดปัง ข้ามปี ที่อีสาน ลดทะลุ 70% ม่วนชื่น รับปีใหม่
วันจันทร์ที่ 16 ธันวาคม 2562
จุรินทร์ นํา พาณิชย์ ลดปัง ข้ามปี ที่อีสาน ลดทะลุ 70% ม่วนชื่น รับปีใหม่
16 ธันวาคม 2562 เวลา 13.30 น.  นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานเปิดงานลดราคาสินค้าทั่วภาคอีสาน ในโครงการ ของกระทรวงพาณิชย์โดยกรมการค้าภายใน
ลดราคาสินค้าชื่อว่า “พาณิชย์ ลดปัง ข้ามปี New Year Grand Sale ทั่วอีสาน” ณ จังหวัดอุบลราชธานี
นายจุรินทร์ กล่าวว่า เพราะอุบลฯเป็นศูนย์กลางของอีสานแต่ต้อง ขออภัยที่จังหวัด ขอนแก่น จังหวัด อุดรฯมีงานแต่ไม่สามารถ ไป เปิดงานได้หมดทุกที่ ซึ่งงานลดราคาสินค้าเรื่มต้น 14 ธค. 62-12 มค 63 รวมระยะเวลา 30 วัน ได้รับความร่วมมือผู้ประกอบการห้างร้านต่างๆทั่วภาคอีสานและทั่วประเทศไทย
โดยในสัปดาห์ที่ผ่านมาที่กระทรวงพาณิชย์มีการ Kick Off งานลดราคาจําหน่ายสินค้าในช่วงเทศกาลปีใหม่ ณ จังหวัดนนทบุรี เมื่อวันศุกร์ที่ 13 ธันวาคม2562 โดยมอบของขวัญให้กับประชาชนทังประเทศ และชาวอีสานด้วย วันนี้จึงเกิดขึ้น โดยมีสินค้ามากมาย ลดราคามีด้วยกันทั้งหมด 10 หมวดประกอบด้วยอาหารเครื่องดื่ม ของใช้ประจําวันสินค้าอุปโภคบริโภค เครื่องใช้ไฟฟ้า อุปกรณ์เพื่อการเกษตร เสื้อผ้าเครื่องแต่งกาย อุปกรณ์ก่อสร้าง อุปกรณ์กีฬา โดยเฉพาะอย่างยิ่งยางรถยนต์
"โดยการลดราคาตั้งแต่ 10-80 % โดยมีร้านค้า กว่า 20,000 แห่งทั่วประเทศ ไล่มาตั้งแต่ตําบล อําเภอมาจนถึงจังหวัด ซึ่งสามารถประหยัดไปสามารถได้ถึง 21,600 ล้านบาท มาคราวนี้ นํามหกรรมธงฟ้ามาร่วมด้วย ลดราคาไป 20-80% ที่เป็นราคาประหยัด หวังว่าวันนี้เป็นต้นไปจนถึง12 มกราคม 63 พี่น้องทุกคนจะไปจับจ่ายใช้สอยซื้อสินค้าเพื่อกระตุ้นการบริโภคในประเทศ " รองนายกรัฐมนตรีและรัฐมนตรีว่าการกระทรวงพาณิชย์ กล่าว
งานวันนี้ต้องขอขอบคุณกรมการค้าภายใน กระทรวงพาณิชย์ ที่ดําเนินการให้งานในวันนี้เกิดขึ้นและสามารถช่วยแบ่งเบาภาระค่าใช้จ่ายพี่น้องทุกคน ให้เป็นไปตามนโยบายของรัฐบาล
รัฐบาลไทย-ข่าวทำเนียบรัฐบาล-นายกรัฐมนตรีชมการสาธิตสกุลช่างเมืองเพชร และผลิตภัณฑ์ OTOP ขึ้นเครื่อง พร้อมชิมอาหารพื้นเมือง จังหวัดเพชรบุรี
วันอังคารที่ 6 มีนาคม 2561
นายกรัฐมนตรีชมการสาธิตสกุลช่างเมืองเพชร และผลิตภัณฑ์ OTOP ขึ้นเครื่อง พร้อมชิมอาหารพื้นเมือง จังหวัดเพชรบุรี
นายกรัฐมนตรีเยี่ยมชมการสาธิตสกุลช่างเมืองเพชร และผลิตภัณฑ์ OTOP ขึ้นเครื่อง พร้อมชิมอาหารพื้นเมือง ณ บริเวณตําหนักสันถาคารสถาน โรงมหรสพหรือโรงโขน อุทยานประวัติศาสตร์พระนครคีรี (เขาวัง) จังหวัดเพชรบุรี
วันนี้ (5 มีนาคม 2561) เวลา 20.25 น. พลเอกประยุทธ์ จันทร์โอชา นายกรัฐมนตรี และคณะ เยี่ยมชมการสาธิตสกุลช่างเมืองเพชร และผลิตภัณฑ์ OTOP ขึ้นเครื่อง พร้อมชิมอาหารพื้นเมือง ณ บริเวณโรงโขน อุทยานประวัติศาสตร์พระนครคีรี (เขาวัง) ตําบลคลองกระแซง อําเภอเมืองเพชรบุรี จังหวัดเพชรบุรี โดยมี นายสมคิด จาตุศรีพิทักษ์ รองนายกรัฐมนตรี พลเอก ฉัตรชัย สาริกัลยะ รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายวีระ โรจน์พจนรัตน์ รัฐมนตรีว่าการกระทรวงวัฒนธรรม นายอนันต์ ชูโชติ อธิบดีกรมศิลปากร และคณะผู้บริหารพร้อมเจ้าหน้าที่ให้การต้อนรับ และนําเยี่ยมชมการจัดแสดงวิสาหกิจชุมชน ขนมพื้นบ้าน ผลิตภัณฑ์ชุมชน และสินค้า OTOP ขึ้นเครื่อง อาทิ ทอดมันเมืองเพชร ข้าวแช่ชาววัง ขนมโคโบราณ ลอดช่องน้ําตาลโตนด กลุ่มอาชีพสตรีจักสานป่านศรนารายณ์ เป็นต้น
จากนั้น นายกรัฐมนตรีได้เยี่ยมชมงานสกุลช่างเมืองเพชร ซึ่งเป็นภูมิปัญญาของชาวเพชรบุรีที่ได้รับการถ่ายทอดและการสืบสานสู่งานช่างทุกสาขา เป็นเอกลักษณ์ที่มีความโดดเด่นเฉพาะ มีแบบฉบับศิลปะของตนเองไม่เหมือนกับศิลปะที่ทําขึ้นในท้องถิ่นอื่น ๆ อาทิ งานฉลุลายฝังไม้มุก งานแกะสลักไม้ งานจําหลักหนังใหญ่ งานตอกกระดาษ งานประดับกระจก งานแทงหยวก งานเขียนลายรดน้ํา งานจิตรกรรม งานปูนปั้น งานปั้นหัวโขน งานทําทอง และงานปั้นหัวสัตว์
นายกรัฐมนตรีแสดงความชื่นชมที่ทุกคนได้ร่วมกันสืบสาน อนุรักษ์เอกลักษณ์ประจําท้องถิ่นอันแสดงถึงอัตลักษณ์ทางประวัติศาสตร์ที่ทรงคุณค่าและมีความงดงาม ซึ่งสิ่งต่าง ๆ เหล่านี้ส่งผลต่อโอกาสในการพัฒนาด้านการท่องเที่ยว โดยทุกภาคส่วนต้องช่วยกันสร้างความเข้มแข็งทางศิลปวัฒนธรรม เผยแพร่ประชาสัมพันธ์ในรูปแบบต่าง ๆ สนับสนุนให้มีการถ่ายทอดวิชา สืบสาน ต่อยอดให้เยาวชนรุ่นหลังได้เรียนรู้ เผยแพร่สู่สถานศึกษาและบุคคลทั่วไป นอกจากนี้ควรมีการพัฒนาออกแบบผลิตภัณฑ์เพื่อนําไปสู่เศรษฐกิจสร้างสรรค์ และมีความเหมาะสมกับสังคมปัจจุบัน โดยนายกรัฐมนตรีได้กล่าวว่า ประเทศไทยมีจุดเด่นด้านการท่องเที่ยวที่หลากหลาย รัฐบาลได้ส่งเสริมชุมชนท้องถิ่นให้มีความพร้อม เพื่อขับเคลื่อนให้ประเทศเป็นแหล่งท่องเที่ยวคุณภาพชั้นนําของโลกที่เติบโตอย่างมีดุลยภาพบนพื้นฐานความเป็นไทย รวมทั้งช่วยส่งเสริมการพัฒนาเศรษฐกิจ สังคม และกระจายรายได้สู่ประชาชนทุกภาคส่วนอย่างยั่งยืน ตามวิสัยทัศน์แผนพัฒนาท่องเที่ยวแห่งชาติ ฉบับที่ 2 ภายใต้ยุทธศาสตร์การพัฒนาประเทศ 20 ปี ทั้งนี้จะพยายามดึงจุดแข็งขึ้นมาต่อยอดพัฒนาให้ดีขึ้น ส่งเสริมการท่องเที่ยวทางประวัติศาสตร์ให้เป็นที่นิยมและเป็นแหล่งท่องเที่ยวชั้นนําของภูมิภาค
โอกาสนี้ นายทองร่วง เอมโอษฐ ศิลปินแห่งชาติ สาขาทัศนศิลป์ได้มอบงานปูนปั้น ภาพสิงห์ ให้กับนายกรัฐมนตรี โดยนายกรัฐมนตรีกล่าวขอบคุณและขอให้ช่วยกันสานต่อเอกลักษณ์ของชาติที่บรรพบุรุษที่ได้สรรค์สร้างไว้ให้คงอยู่สืบไป
------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-หัวหน้าผู้ตรวจราชการกระทรวงอุตสาหกรรมตรวจราชการ จังหวัดฉะเชิงเทรา
วันศุกร์ที่ 11 มกราคม 2562
หัวหน้าผู้ตรวจราชการกระทรวงอุตสาหกรรมตรวจราชการ จังหวัดฉะเชิงเทรา
ายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม ลงพื้นที่ตรวจราชการ
ณ สํานักงานอุตสาหกรรมจังหวัดฉะเชิงเทรา
เมื่อวันที่ 10 มกราคม 2562 นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม ลงพื้นที่ตรวจราชการณ สํานักงานอุตสาหกรรมจังหวัดฉะเชิงเทรา โดยมีนายวีระกิตติ์ รันทกิจธนวัชร์ อุตสาหกรรมจังหวัดฉะเชิงเทรา ข้าราชการ และเจ้าหน้าที่ อสจ.ฉะเชิงเทราให้การต้อนรับ พร้อมรับฟังข้อเสนอแนะในการขับเคลื่อนการดําเนินงานตามแนวนโยบายของกระทรวงอุตสาหกรรม ในการนี้ หัวหน้าผู้ตรวจราชการกระทรวงอุตสาหกรรม ยังได้ลงพื้นที่เพื่อตรวจสอบการดําเนินงานของบริษัทดับบลิว เอ็ม ดี ไทย รีไซคลิ้ง จํากัด ตําบลแปลงยาว อําเภอแปลงยาว จังหวัดฉะเชิงเทรา ซึ่งเป็นโรงงานที่มีการนําขยะที่เป็นชิ้นส่วนอิเลกทรอนิกส์จํานวนมากมาเก็บไว้โดยไม่ได้รับอนุญาต
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 10 พฤษภาคม 2563
วันอาทิตย์ที่ 10 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 10 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 10 พฤษภาคม 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่10 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.85 ของผู้ป่วยทั้งหมด (กลับบ้าน 7 ราย รวมกลับบ้านสะสม 2,794 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 159 ราย หรือคิดเป็นร้อยละ 5.28 ของผู้ป่วยทั้งหมด ในจํานวนนี้เป็นผู้ติดเชื้อรายใหม่ 5 ราย ผู้เสียชีวิตรวม 56 ราย ทําให้มีผู้ป่วยสะสมทั้งสิ้น 3,009 ราย
ผู้ติดเชื้อรายใหม่วันนี้ แบ่งเป็น ผู้ที่มีประวัติสัมผัสกับผู้ป่วยยืนยันรายก่อนหน้านี้ 2 ราย (พบที่จังหวัดนราธิวาสและ กรุงเทพฯ) และเป็นผู้ที่เดินทางกลับจากต่างประเทศเข้ากักตัวเฝ้าระวังในสถานที่ที่รัฐจัดให้ (State Quarantine) จํานวน 3 ราย (เป็นผู้ที่เดินทางจากสหรัฐอาหรับเอมิเรตส์ 1 ราย / ประเทศปากีสถาน 2 ราย)
ไม่มีรายงานผู้เสียชีวิต
สําหรับ State Quarantine ที่ รัฐบาลจัดไว้เพื่อกักตัวเฝ้าระวังผู้ที่เดินทางกลับจากต่างประเทศ นับเป็นมาตรการสําคัญที่ป้องกันและสกัดกั้นการนําเชื้อเข้าสู่ประเทศไทย ซึ่งผู้ที่เดินทางเข้ามาจากต่างประเทศจะต้องถูกกักกันเพื่อเฝ้าระวังสังเกตอาการทุกรายเป็นเวลา 14 วัน หากพบว่าป่วยหรือติดเชื้อจะนําเข้าสู่ระบบการรักษาทันที เพื่อให้เกิดความมั่นใจว่าไม่ไปแพร่เชื้อสู่ชุมชนและคนในประเทศได้ ขณะนี้มี State Quarantine ที่รัฐจัดไว้จํานวน 23 แห่ง และ Local Quarantine ที่กระจายอยู่ในจังหวัดต่างๆ อีก 12 แห่ง
ในส่วนของพระสงฆ์ ที่ทยอยเดินทางกลับจากการแสวงบุญจากต่างประเทศตั้งแต่วันที่ 24 เมษายน 2563 รวม 229 รูป ได้เข้ากักตัวในที่พํานักชั่วคราวที่รัฐบาลจัดให้ ขณะนี้ได้ครบกําหนดกักตัวและกลับวัดแล้วจํานวน 225 รูป ส่วนอีก 4 รูป ครบกําหนดกักตัวในวันที่ 13 พฤษภาคม 2563 และจะมีพระสงฆ์เดินทางกลับจากการแสวงบุญเข้ามาอีก 78 รูปในวันเดียวกัน ส่วนที่พํานักสงฆ์อีกแห่ง มีพระสงฆ์เข้ารับการกักตัวจํานวน 24 รูป ซึ่งจะครบกําหนดในวันที่ 23 พฤษภาคม 2563 ผลการตรวจทางห้องปฏิบัติการทุกรูปไม่พบเชื้อ
นอกจากนี้กระทรวงสาธารณสุขยังคงเข้มมาตรการค้นหาผู้ป่วยเชิงรุก (Active Case Finding) ในชุมชน พื้นที่เสี่ยงต่างๆ เพื่อค้นหาผู้ติดเชื้อให้ได้มากที่สุด อย่างไรก็ตามขอความร่วมมือประชาชนอย่าประมาทในมาตรการป้องกันตนเอง หรือวางใจว่าสถานการณ์ของประเทศดีขึ้นแล้ว เมื่อออกจากบ้านจําเป็นต้องสวมหน้ากากอนามัย/หน้ากากผ้าทุกครั้ง พกแอลกอฮอล์เจลเพื่อล้างมือ เว้นระยะห่างระหว่างผู้อื่น 1-2 เมตร และเมื่อกลับถึงบ้านให้ล้างมือ รีบอาบน้ํา ทําความสะอาดร่างกายทันที และทําให้เป็นนิสัย เพื่อเป็นการป้องกันตนเอง คนในครอบครัวและผู้ใกล้ชิดให้ปลอดภัย ห่างไกลจากเชื้อโควิด-19
****************************** 10 พฤษภาคม2563
รัฐบาลไทย-ข่าวทำเนียบรัฐบาล-รมว.พม. สั่งเร่งช่วยชาวบ้านถูกไฟไหม้ในชุมชนวัดวิมุตยรามด่วน
วันพุธที่ 18 มีนาคม 2563
รมว.พม. สั่งเร่งช่วยชาวบ้านถูกไฟไหม้ในชุมชนวัดวิมุตยรามด่วน
รมว.พม. สั่งเร่งช่วยชาวบ้านถูกไฟไหม้ในชุมชนวัดวิมุตยรามด่วน
วันนี้ (17 มี.ค. 2563) นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวถึงกรณีเหตุไฟไหม้บริเวณชุมชนวัดวิมุตยารามริมแม่น้ําเจ้าพระยา เขตบางพลัด กทม. ว่า เหตุไฟไหม้เกิดขึ้นที่โรงเลื่อยไม้ ซึ่งตั้งอยู่ในชุมชนวิมุตยาราม แล้วลุกลามไปยังบ้านพักคนงานจนได้รับความเสียหาย ในเบื้องต้น สํานักงานเขตบางพลัด ได้ตั้งจุดรับลงทะเบียนผู้ประสบภัยภายในวัดวิมุตยาราม และจัดสถานที่พักชั่วคราวให้ผู้ประสบภัยที่ไม่สามารถหาที่อยู่อาศัยได้ ส่วนโรงเรียนและวัดวิมุตยาราม ซึ่งอยู่ติดกับโรงเลื่อยไม้ต้นเพลิงไม่ได้รับผลกระทบ พบว่า มีผู้ประสบภัย 9 หลังคาเรือน 13 ครอบครัว แบ่งออกเป็น หญิง 24 คน เด็กหญิง 2 คน ชาย 15 คน เด็กชาย 6 คน รวมทั้งสิ้น 47 คน ทั้งนี้ ตนได้สั่งการให้อาสาสมัครพัฒนาสังคมและความมั่นคงของมนุษย์ (อพม.) เขตบางพลัด กทม. และหน่วยงานที่เกี่ยวข้อง เร่งลงพื้นที่ให้ความช่วยเหลือประชาชนกลุ่มเป้าหมายที่ประสบปัญหาอย่างเร่งด่วนที่สุด
รัฐบาลไทย-ข่าวทำเนียบรัฐบาล-เปิดสรรหาผู้อำนวยการธนาคารออมสิน
วันจันทร์ที่ 20 มกราคม 2563
เปิดสรรหาผู้อํานวยการธนาคารออมสิน
คณะกรรมการสรรหาผู้อํานวยการธนาคารออมสิน ประกาศเปิดรับสมัครผู้อํานวยการธนาคารออมสินคนใหม่ แทน นายชาติชาย พยุหนาวีชัย ที่จะครบวาระเดือนมิถุนายนนี้ เปิดรับสมัครตั้งแต่ 27 ม.ค. – 7 ก.พ.63
นายบุญชัย จรัสแสงสมบูรณ์ กรรมการธนาคารออมสิน ในฐานะประธานกรรมการสรรหาผู้อํานวยการธนาคารออมสิน เปิดเผยว่า ตามที่ นายชาติชาย พยุหนาวีชัย ซึ่งดํารงตําแหน่งผู้อํานวยการธนาคารออมสินตั้งแต่วันที่ 7 มกราคม 2558 และได้รับความเห็นชอบให้ดํารงตําแหน่งต่อในวาระที่สองเมื่อเดือนมกราคม 2561 ซึ่งจะครบกําหนดในวันที่ 15 มิถุนายน 2563 คณะกรรมการธนาคารฯ จึงได้แต่งตั้งคณะกรรมการสรรหาผู้อํานวยการธนาคารออมสิน เพื่อดําเนินการสรรหาผู้อํานวยการธนาคารออมสินคนใหม่ให้เป็นไปตามพระราชบัญญัติคุณสมบัติมาตรฐานสําหรับกรรมการและพนักงานรัฐวิสาหกิจ พ.ศ.2518 และฉบับแก้ไขเพิ่มเติม รวมถึงกฎหมายที่เกี่ยวข้อง ในการนี้ จึงได้ออกประกาศสรรหาบุคคลที่จะดํารงตําแหน่งผู้อํานวยการธนาคารออมสินคนใหม่ โดยผู้สนใจสามารถยื่นใบสมัครได้ตั้งแต่วันจันทร์ที่ 27 มกราคม ถึงวันศุกร์ที่ 7 กุมภาพันธ์ 2563
สําหรับคุณสมบัติทั่วไปตามประกาศคณะกรรมการสรรหาฯ ได้กําหนดให้ผู้สมัครต้องเป็นบุคคลผู้มีสัญชาติไทย อายุไม่เกิน 58 ปีบริบูรณ์ในวันยื่นใบสมัคร ไม่เป็นบุคคลล้มละลาย หรือไม่เคยเป็นบุคคลล้มละลายทุจริต ไม่เคยถูกไล่ออก ปลดออก หรือให้ออกจากงาน เพราะทุจริตต่อหน้าที่ ไม่เป็นข้าราชการการเมือง ไม่เป็นกรรมการธนาคารออมสิน ยกเว้นเป็นผู้บริหารซึ่งเป็นกรรมการโดยตําแหน่ง ไม่เป็นผู้มีลักษณะต้องห้ามตามประกาศธนาคารแห่งประเทศไทย ที่ สกส.13/2562 ด้านความซื่อสัตย์สุจริตและชื่อเสียง ด้านความรู้ความสามารถและประสบการณ์ รวมทั้งด้านสถานะทางการเงิน มีวุฒิการศึกษาสําเร็จการศึกษาไม่ต่ํากว่าระดับปริญญาตรีที่สํานักงาน ก.พ. ให้การรับรอง เป็นต้น
ขณะที่ คุณสมบัติเฉพาะนั้น ต้องมีความรู้ ความสามารถด้านเศรษฐกิจ การเงิน การตลาด และการธนาคารเป็นอย่างดี มีวิสัยทัศน์ในการบริหารจัดการองค์กร มีภาวะความเป็นผู้นําสูง มีความรอบรู้และประสบการณ์ในการบริหารจัดการองค์กร โดยกรณีที่เป็นหรือเคยเป็นผู้บริหารจากส่วนราชการ รัฐวิสาหกิจ หรือหน่วยงานอื่นใดของรัฐ ต้องดํารงตําแหน่งไม่ต่ํากว่ารองผู้บริหารสูงสุดขององค์กร และมีระยะเวลาในการดํารงตําแหน่งนั้นรวมกันไม่น้อยกว่า 1 ปี นับถึงวันที่ยื่นใบสมัคร หรือ กรณีเป็นหรือเคยเป็นผู้บริหารจากหน่วยงานภาคเอกชน ต้องดํารงตําแหน่งไม่ต่ํากว่ารองผู้บริหารสูงสุดขององค์กรที่มีรายได้ขององค์กรไม่น้อยกว่า 15,000 ล้านบาทต่อปี หรือเคยบริหารกิจการที่มีสินทรัพย์ขององค์กรไม่น้อยกว่า 200,000 ล้านบาท ทั้งนี้ ต้องมีระยะเวลาในการดํารงตําแหน่งไม่ต่ํากว่ารองผู้บริหารสูงสุดขององค์กรนั้นต่อเนื่องกันเป็นเวลาไม่น้อยกว่า 1 ปี นับถึงวันที่ยื่นใบสมัคร
ทั้งนี้ สามารถดาวน์โหลดใบสมัครและรายละเอียดได้ที่ www.gsb.or.th หรือติดต่อได้ที่ 02-299-8000 ต่อ 030212 และ 030221 โดยยื่นใบสมัครพร้อมหลักฐานด้วยตนเอง หรือมอบให้ตัวแทนเป็นผู้ยื่น โดยมีหนังสือมอบอํานาจ (ไม่รับสมัครทางไปรษณีย์) ได้ที่ธนาคารออมสินสํานักงานใหญ่ ส่วนสรรหาทรัพยากรบุคคล ฝ่ายบริหารทรัพยากรบุคคล ในวันทําการของธนาคารฯ ระหว่างวันที่ 27 มกราคม ถึงวันที่ 7 กุมภาพันธ์ 2563 เวลา 9.00-16.00 น.
รัฐบาลไทย-ข่าวทำเนียบรัฐบาล- ผู้ช่วย รมว.กระทรวงดิจิทัลฯ เป็นประธานเปิดสำนักงาน ดีป้า สาขาภาคใต้ตอนล่าง ที่ จ.สงขลา
วันจันทร์ที่ 27 สิงหาคม 2561
ผู้ช่วย รมว.กระทรวงดิจิทัลฯ เป็นประธานเปิดสํานักงาน ดีป้า สาขาภาคใต้ตอนล่าง ที่ จ.สงขลา
ผู้ช่วย รมว.กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พันธ์ศักดิ์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม(ดีอี) เป็นประธานเปิดสํานักงานส่งเสริมเศรษฐกิจดิจิทัล (ดีป้า) สาขาภาคใต้ตอนล่าง ที่มหาวิทยาลัยสงขลานครินทร์ จังหวัดสงขลา โดยมีนายทวีวุฒิ สังข์ศิริ นายอําเภอหาดใหญ่ ผู้แทนในนามผู้ว่าราชการจังหวัดสงขลา และนายมีธรรม ณ ระนอง ผู้ช่วยผู้อํานวยการอาวุโส ดีป้า เข้าร่วมพิธีฯ การเปิดสํานักงานสาขาฯ ครั้งนี้ เพื่อเป็นการขับเคลื่อนประเทศสู่เศรษฐกิจดิจิทัล ซึ่งดีป้าเป็นหน่วยงานในกํากับกระทรวงดิจิทัลฯ ที่มีภารกิจหลักในการสนับสนุนการพัฒนาอุตสาหกรรมและนวัตกรรมดิจิทัล ตลอดจนส่งเสริมการประยุกต์ใช้เทคโนโลยีในภาคอุตสาหกรรม สังคม และการพัฒนากําลังคนด้านดิจิทัล เพื่อให้สามารถสร้างมูลค่าเพิ่มทางเศรษฐกิจ พร้อมกับการสร้างประโยชน์ต่อสังคม โดยดีป้าได้เล็งเห็นความสําคัญของการยกระดับภาคธุรกิจและอุตสาหกรรมไทยให้สามารถเปลี่ยนผ่านและปรับธุรกิจเข้าสู่ยุคดิจิทัล ทําให้การทํางานต้องมีความคล่องตัวจําเป็นต้องกระจายการให้บริการสู่ภูมิภาคต่างๆ ทั้งนี้ ดีป้าได้เปิดสํานักงานฯ เพิ่ม 4 สาขา ได้แก่ ภาคตะวันออกเฉียงเหนือที่ จังหวัดอุบลราชธานี ภาคตะวันออกที่จังหวัดชลบุรี ภาคเหนือตอนล่างที่จังหวัดพิษณุโลก และภาคใต้ตอนล่างที่จังหวัดสงขลา โดยตั้งอยู่ที่ อาคาร LRC มหาวิทยาลัยสงขลานครินทร์ สําหรับจังหวัดสงขลาจะเป็นแม่ข่ายของพื้นที่ภาคใต้ตอนล่าง ดูแล 5 จังหวัด ประกอบด้วย จังหวัดสงขลา สตูล ยะลา นราธิวาส และปัตตานี เมื่อวันที่ 25 สิงหาคม 2561
****************************